### Beslutningstema

Det skal i denne sag besluttes, om forslag til Lokalplan nr. 204-680 og Kommuneplantillæg nr. 168-680 for Museum Wegner skal sendes i offentlig høring i 8 uger. For Teknik- og Miljøudvalget omfatter det lokalplanen. For Klima-, Vækst- og Udviklingsudvalget omfatter det kommuneplantillægget.

### Sagsfremstilling

I forbindelse med skitseprojektet for Museum Wegner, der er tegnet af arkitektvirksomheden Cobe, og den positive tilkendegivelse fra Kommunalbestyrelsen, er der nu udarbejdet et forslag til Lokalplan nr. 204-680 for Museum Wegner. Lokalplanområdet er beliggende i landzone på [adresse] og 11B, 6270 Tønder, samt de tilstødende arealer.

Formålet med lokalplanen er at sikre muligheden for etablering af et nyt museum dedikeret til Johan Winther Wegner med tilhørende faciliteter. Lokalplanen fastlægger også bestemmelser for bygningernes ydre fremtræden og materialer, således at værftet og [adresse] bevares som en kulturhistorisk bevaringsværdig bygning i et bevaringsværdigt landskab. Samtidig bestemmer lokalplanen, at ny bebyggelse integreres harmonisk i det omkringliggende landskab.

Lokalplanforslaget og kommuneplantillægget vurderes at have en sådan karakter, at de skal sendes i 8 ugers høring.

I forbindelse med lokalplanforslaget og kommuneplantillægget er der udarbejdet en Miljøvurderings-screening som konkluderer, at planerne ikke er miljøvurderingspligtige.

Forslag til kommuneplantillæg og lokalplansforslaget har samme afgrænsning og skal behandles som et samlet dagsordenspunkt i Økonomiudvalget og Kommunalbestyrelsen.

### Lovgrundlag

Planloven

Miljøvurderingsloven

### Indstilling Direktøren for Teknik/Miljø, Service og Beskæftigelse indstiller,

at forslag til Lokalplan nr. 204-680 og Kommuneplantillæg nr. 168-680 for Museum Wegner skal sendes i 8 ugers offentlig høring fra den 6. maj 2025 til den 1. juli 2025, og

at indstillingen videresendes til Økonomiudvalget og Kommunalbestyrelsen.

**Beslutning fra Teknik- og Miljøudvalget den 1. april 2025, pkt. 13:**

Indstillingen anbefales.

Iver Lauridsen (A) deltog ikke i mødet.

Fagchefen for Klima, Plan og Udvikling indstiller,

at forslag til Kommuneplantillæg nr. 168-680 for Museum Wegner skal sendes i 8 ugers offentlig høring fra den 6. maj 2025 til den 1. juli 2025, og

at indstillingen videresendes til Økonomiudvalget og Kommunalbestyrelsen.

**Beslutning fra Klima-, Vækst- og Udviklingsudvalget den 7. april 2025, pkt. 6:**

Indstillingen anbefales.

**Beslutning fra Økonomiudvalget, den 23. april 2025, pkt. 16:**

Indstillingen anbefales.

Lasse Johansen deltog ikke i mødet.

### Beslutning

Indstillingen godkendt.